o
MEKKA, SAUDI-ARABIA, LÄHI-ITÄ
KORAANI VAI RAAMATTU?
Tervetuloa ohjelman pariin! Olen Romel Ghossein.
Puhumme Jay Smithin kanssa kristin- uskon ja islamin ideologioista.
Tervetuloa ohjelmaamme!
Tahdon tänään puhua Jeesuksen ja Muhammedin eroista.
Millaisena muslimi näkee Jeesuksen?
Monet muslimit ovat kertoneet rakastavansa Jeesusta.
He ihmettelevät, miksi me emme pidä Muhammedista.
Kysymys on juuri siitä. Kaikki rakastavat Jeesusta.
En tunne ketään, joka ei rakastaisi Häntä.
Jopa Madonna rakastaa Jeesusta. Pahat henget pelkäävät Häntä.
Muslimeille Jeesus on Muhammedin jälkeen suurin profeetta.
Koraanissa on Jeesuksesta 93 mainintaa.
Hänet tunnetaan nimellä Isa.
Muslimit ajattelevat, että Jeesuksen työ jäi kesken.
He odottavat Häntä takaisin.
He uskovat, että Hän elää 43 vuotta maan päällä.
Hän menee naimisiin ja saa seitsemän lasta.
Hän rikkoo ristit ja tappaa siat. Hän kuolee ja nousee kuolleista.
Kaikki muslimit eivät tunne näitä ennustuksia.
Uskovatko muslimit Jeesuksen ristiinnaulitsemiseen?
Eivät. He eivät voi.
Koraanissa sanotaan selvästi, että Hän ei kuollut.
Niin sanotaan 4. suuran 157. jakeessa.
Luen sen.
"He sanovat: 'Surmasimme Messiaan, Isan, Mirjamin pojan,'" -
"'Allahin viestintuojan.'"
"He eivät surmanneet eivätkä ristinnaulinneet häntä."
"Ne, jotka kiistävät sen, ovat täynnä epäuskoa."
He uskovat, että Jeesuksen hahmo puettiin toisen ihmisen ylle.
Joku toinen kuoli siis Hänen sijastaan.
Muslimit, jotka lukevat tämän, uskovat, ettei Jeesus kuollut.
19. suuran 33. jakeessa sanotaan, -
että Jeesus sanoo: "Siunattu olen päivänä, jona synnyin," -
"kuolen ja nousen kuolleista."
Jeesus puhuu tässä kuolemastaan ja ylösnousemuksestaan.
Muslimit väittävät, että se viittaa tulevaisuuteen.
Saman suuran 15. jakeessa Johannes Kastajasta sanotaan samoin: -
"Siunattu olkoon päivä, jona hän syntyi, kuoli ja nousi kuolleista."
Kukaan ei usko, että Johannes Kastaja tulee takaisin.
19. suura ja 4. suura ovat ristiriidassa.
3. suuran 55. jakeessa on vielä suurempi ristiriita.
Luen sen englannin kielellä.
Allah puhuu tässä Jeesuksesta.
Hän sanoo: "Otan sinut luokseni."
"Allah sanoi: 'Oi, Isa. Vaivutan sinut uneen,'" -
"'nostan sinut luokseni ja herätän sinut.'"
Arabiassa käytetään sanaa "mutawaffika".
Se tarkoittaa: "Tapan sinut."
Arabiaksi on selvää, että allah tappaa Jeesuksen.
Se tukee ristiinnaulitsemista.
Englanninkielisissä käännöksissä sanotaan: -
"Vaivutan sinut uneen."
Muualla Koraanissa sama sana tarkoittaa tappamista.
Englanninkielisissä käännöksissä merkitys on tahallaan häivytetty.
Sekin on ristiriidassa 4. suuran 157. jakeen kanssa.
Koraani on itsessään ristiriitainen Jeesuksen kuoleman suhteen.
Muslimit uskovat, ettei Jeesus kuollut.
Ahmadija-lahkon edustajat uskovat, -
että Jeesus oli ristillä ja meni tajuttomaksi.
Ihmiset luulivat Hänen kuolleen ja hautasivat Hänet.
Haudan oven eteen vieritettiin kivi.
Hautaa pantiin vartioimaan 16 Rooman armeijan eliittisotilasta
Kolmantena päivänä Hän heräsi tajuttomuudesta.
Hän vieritti raskaan kiven pois haudan suulta.
Hän voitti vartiosotilaat ja meni Kashmiriin, jossa Hän kuoli.
Ahmadijojen näkemys vaikuttaa melkeinpä typerältä.
Sunni- ja šiiamuslimit uskovat, että Jeesus ei kuollut.
Historiantutkimus ei tue tätä näkemystä.
Historiantutkijat viittaavat Jeesuksen kuolemaan välittömästi.
Vuonna 52 jKr. kreikkalaiset historiantutkijat -
Flegon ja Thallus keskustelivat siitä, -
pimenikö aurinko Jeesuksen ristiinnaulitsemisen aikana.
He olivat sekulaarisia historiantutkijoita.
Roomalainen Tacitus kirjoitti Kristuksen kuolemasta.
Tacitus mainitsee, että se tapahtui Pontius Pilatuksen aikana -
Juudeassa Tiberiuksen hallituskaudella.
Historiankirjoituksista käy selvästi ilmi, että Jeesus kuoli.
Juutalainen Josephus kirjoitti siitä 100-luvun alussa.
Hän kertoi kristittyjen uskovan, että Jeesus nousi kuolleista.
Se on ensimmäinen Uuden testamentin ulkopuolinen lähde -
Jeesuksen ylösnousemuksesta.
Juutalaiset, roomalaiset ja kreikkalaiset vahvistavat, -
että Jeesus kuoli. Koraanin on vastattava tähän.
Se on siis historiallinen tosiasia. Muslimien täytyy vastata siihen.
Kukaan historiantutkija ei kiellä sitä.
100-luvulla Basilides kirjoitti, ettei Jeesus voinut kuolla.
Basilides oli gnostikko. Hän ei uskonut, että Jumala voisi kuolla.
Näyttää siltä, että muslimit viittaavat hänen opetuksiinsa.
Hän kirjoitti kauan Jeesuksen ajan jälkeen.
Uskovatko he Jeesuksen jumaluuteen tai neitseelliseen syntymään?
He uskovat neitseelliseen syntymään. Se mainitaan 19:19:ssä.
He eivät usko Jeesuksen jumaluuteen.
Tarkastelemme sitä toisessa jaksossa.
Tutkimme silloin, mitä Koraanissa sanotaan Jeesuksen jumaluudesta.
Tapaan kysyä muslimeilta, onko Jeesus enemmän kuin profeetta.
He vastaavat, että Hän oli vain profeetta.
Heidän mukaansa Hän ei ole suurin profeetta. Muhammed on suurin.
Nostan esiin neljä kohtaa Koraanista.
Katsotaan ne ja kysyn, kumpi on suurempi, Muhammed vai Jeesus.
Aloitetaan 19. suuran 20. jakeesta.
Siinä sanotaan, että Jeesus syntyi neitseestä.
Siksi muslimit uskovat, että Jeesus syntyi Neitsyt Marialle.
Niin sanotaan Koraanissa.
Muhammed ei syntynyt neitseestä.
Hänen syntymäänsä ei liittynyt mitään ihmettä.
Muslimit eivät osaa sanoa, miksi Jeesus syntyi neitseestä.
Koraanissa ei kerrota syytä.
10. suuran 94. jakeessa ja 21. suuran 7. jakeessa sanotaan, -
että muslimin täytyy kysyä Kirjan kansalta, jos hänellä on kysymyksiä
29. suuran 46. jakeessa sanotaan, ettei saa väitellä kristityn kanssa
4. suuran 136. jakeessa käsketään palaamaan vanhoihin kirjoihin, -
Tooraan ja evankeliumeihin.
Jesaja 7:14:ssä kerrotaan, miksi Jeesuksen piti syntyä neitseestä.
"Herra antaa teille merkin."
"Katso, neitsyt tulee raskaaksi ja synnyttää pojan."
Hän synnyttää pojan, ei tytärtä. Se on tärkeää.
"Hän antaa Hänelle nimen Immanuel." Se tarkoittaa: Jumala kanssamme.
Neitsyet eivät synnytä, eivät etenkään poikia, -
eivätkä sen puoleen tyttöjäkään.
Neitsyt on seksuaalisesti koskematon.
Miten he siis voisivat tulla raskaaksi, paitsi ihmeen kautta?
Jesaja sanoo, että se on merkki. Se on herätyshuuto muslimeille.
Siksi on tärkeää, että neitseestä- syntyminen mainitaan Koraanissa.
Lapsi on Immanuel, Jumala kanssamme.
3. suuran 46. jakeessa kerrotaan Jeesus-vauvasta.
Hän puhuu kehdosta. Hän selittää, miksi Hän tuli.
Osaako vauva puhua? - Ei.
Jeesus puhui vauvana. Osasiko Muhammed puhua vauvana?
Ei. Hän jokelteli, kuten me muutkin.
Jeesus puhui jo kehdossa.
Jeesuksen syntymä ja lapsuus olivat suurempia kuin Muhammedin.
3. suuran 49. jakeessa sanotaan, -
että lapsena Jeesus muovasi savesta lintuja -
ja herätti ne eloon.
Muhammed ei pystynyt sellaiseen.
Jeesus paransi sokeita. Muhammed ei pystynyt siihen.
Jeesus paransi sairaita. Muhammed ei pystynyt parantamaan ketään.
Jeesus herätti kuolleita.
Muhammed ei herättänyt kuolleita. Hän yleensä vain tappoi.
Yhdessä jakeessa Jeesuksen sanotaan tehneen neljä asiaa, -
joihin Muhammed ei pystynyt.
Koraanin mukaan Jeesus on suurempi.
Paras on vielä jäljellä.
19. suuran 19. jakeessa kerrotaan, -
mitä enkeli Gabriel sanoi Marialle Jeesuksesta.
"Annan sinulle vanhurskaan pojan."
Mitä "vanhurskas" tarkoittaa?
Synnitöntä.
Täydellistä, pyhää. Kuka on synnitön, paitsi Jumala itse?
Koraanissa tunnustetaan Jeesuksen ainutlaatuisuus.
Vain Jeesus on synnitön.
Koraanissa sanotaan, että kaikki profeetat tekevät syntiä.
Tekikö Muhammed syntiä? - Teki.
Sanotaanko Koraanissa niin? - En ole varma.
Kyllä sanotaan. Jotkut väittävät, että Muhammed oli synnitön.
Koraanissa ei sanota, että Muhammed olisi ollut synnitön.
Sen sijaan häntä kehotetaan monta kertaa pyytämään syntejä anteeksi.
48. suuran 2. jakeessa Muhammedia käsketään pyytämään anteeksi -
menneitä ja tulevia syntejä.
Profeettanakin Muhammed teki syntiä.
Jos muslimi väittää jotakin muuta, hän puhuu Koraania vastaan.
Koraanin mukaan Jeesus ei tehnyt syntiä.
Olen maininnut seitsemän asiaa, jotka tekevät Jeesuksesta suuremman
Hän oli suurempi syntymässä, lapsuudessa, parantamisessa, -
näön antamisessa sokealle, kuolleiden herättämisessä -
ja luomisessa. Lisäksi Hän on ainoa synnitön.
Näin sanotaan Koraanissa neljässä jakeessa.
Sekään ei vielä riitä, -
sillä loppuosassa keskitytään Jeesuksen jumaluuden kieltämiseen.
Kuka voi olla vanhurskas, paitsi Jumala itse?
Kuka voi parantaa tai luoda sanallaan?
Koraanissa sanotaan: "allahin voimalla".
Tässä asiassa vastustan Koraania.
Koraani osoittaa, että Jeesus on suurempi kuin Muhammed.
Muslimi ei voi väittää vastaan.
Koraani todistaa, että Jeesus on todellisuudessa suurin profeetta.
Se ei vielä riitä. Täytyy lukea, mitä Raamatussa sanotaan.
Raamatussa Jeesus puhuu jumaluudestaan ja palvonnasta.
Hän julistaa neljää väitettä jumaluudestaan.
Puhumme siitä myöhemmin.
On tärkeä lukea Raamatusta, että Jeesus sanoo olevansa Jumala.
Kiitos Jumalalle, että voimme vedota siihen.
Koraanissakin sanotaan, että Jeesus on suurempi kuin Muhammed.
Ota itse selvää, miten muslimit vastaavat siihen.
Millaisena muslimit näkevät Muhammedin? Profeettanako?
Hän on profeetta. Häntä pidetään suurimpana profeettana.
Edellä näimme, ettei hän ole läheskään yhtä suuri kuin Jeesus.
Hän ei pystynyt samoihin tekoihin. Hän ei tehnyt ihmeitä.
Juutalaiset pyysivät häntä kolmesti tekemään ihmeen. Hän ei pystynyt.
Miten hän pystyi todistamaan, että hän on tosi profeetta?
Sitä pitää kysyä muslimeilta.
Raamatun mukaan profeetaksi pääsemiseen on neljä ehtoa.
Ensimmäiseksi profeetan pitää kuulua oikeaan sukukuntaan.
Profeetan pitää kuulua Jumalan valitsemaan sukukuntaan.
1. Moos. 17:ssä Abraham pyysi siunausta Ismaelille.
Jumala sanoi: "Siunaan Ismaelia. Hänelle syntyy 12 poikaa."
Sen jälkeen Ismaelista ei puhuta enää kertaakaan.
Jumala sanoi: "Teen liiton Iisakin kanssa."
Hän lupasi siunata Ismaelia, mutta liittonsa Hän solmi Iisakin kanssa.
Iisakin asema poikkesi Ismaelin asemasta.
1. Moos. 22:ssa Jumala ilmestyi Abrahamille kolme kertaa.
Jumala pyysi Abrahamilta tämän ainoaa poikaa, Iisakia.
Abrahamillahan oli kaksi poikaa. Jumala ei ollut unohtanut Ismaelia.
Jumala ei erehtynyt. Hän on erehtymätön.
Jumala ilmaisi, ettei Hän pitänyt Ismaelia Abrahamin poikana.
Jumalalla ei ollut osaa eikä arpaa Ismaelin syntymään.
Jumala oli luvannut Abrahamille ja Saaralle pojan.
Kun lasta ei kuulunut, Saara antoi Abrahamille orjattarensa.
Ismael on tulosta ihmisen kärsimättömyydestä.
Jumala katsoi, että Abrahamilla oli vain yksi poika.
Kaikki profeetat tulevat Abrahamin, Iisakin ja Jaakobin sukukunnasta.
Koraani vahvistaa sen 29. suuran 27. jakeessa.
Siinä sanotaan, että profeetat ja Kirja tulevat tästä sukukunnasta.
Siinä väitetään myös, että Ismael kuuluu tähän sukukuntaan.
Paavali mainitsee Gal. 4:ssä, että Haagar ja Saara edustavat liittoja.
Haagar edustaa orjan liittoa ja Saara vapauden liittoa.
Haagarin poika vainosi vapaan naisen poikaa.
Paavali mainitsi, että Haagar oli Arabiasta.
Paavali sanoo: "Te olette vapaan naisen lapsia."
Meillä ei ole mitään tekemistä Ismaelin kanssa.
Jos muslimit uskovat, että Muhammed kuuluu Ismaelin sukukuntaan, -
meillä ei ole mitään tekemistä Muhammedin kanssa.
Toiseksi profeetan täytyy todistaa teoillaan olevansa profeetta.
Piti tehdä ihme tai antaa profetia. Muhammed ei tehnyt ihmeitä.
Koraanissa ei sanota, että Muhammed olisi tehnyt ihmeitä.
Muhammedin ihmeistä kirjoitettiin vasta 200 vuotta myöhemmin.
Muhammedin kerrotaan halkaisseen kuun ja pudottaneen osat maahan.
En epäile, etteikö Jumala voisi tehdä sitä.
Eikö joku olisi huomannut 600- luvulla, jos se olisi tapahtunut?
Kuu on aika iso taivaankappale. Vaikutukset olisivat huomattavat.
Se olisi aiheuttanut maan- järistyksiä ja auringonpimennyksen.
Nämä kertomukset ovat tekaistuja.
Kolmanneksi profeetan täytyy pitää yhtä aiemman ilmoituksen kanssa.
Jumala ei kumoa aiemmin antamaansa profetiaa.
Raamatun ja Koraanin välillä on monia ristiriitoja.
Koraani kiistää lähes kaiken, mitä Raamattu ilmoittaa Jeesuksesta.
Ne eivät ole samaa profetiaa.
Neljänneksi Jumalalla on nimi.
Hän ilmoitti sen Moosekselle 2. Moos. 3:ssa.
Hän kutsuu itseään Jahveksi, Jehovaksi.
Hän ilmoitti, että se on Hänen nimensä iäti.
Tunsiko Muhammed sitä nimeä? - Ei.
Sitä ei mainita Koraanissa eikä islamin perimätiedossa.
Se ei ole muslimien huulilla.
Jos Muhammed oli suurin profeetta, miten hän ei tiennyt Jumalan nimeä?
Muhammed ei täyttänyt profeetan ehtoja.
Jeesus syntyi profeettojen sukukuntaan.
Hän teki ihmeitä. Koraani ja Raamattu todistavat sen.
Hänen profetiansa ovat täyttyneet.
Ne pitävät yhtä aiemman ilmoituksen kanssa.
Hän täytti yli 300 Vanhan testamentin profetiaa.
Jeesus tunsi Jumalan nimen. Hän julisti sitä.
Joh. 8:58:ssä Hän sanoi: "Jo ennen Abrahamia minä olin."
Sen kuultuaan juutalaiset halusivat kivittää Hänet.
Jeesus täyttää kaikki profeetan ehdot.
Muhammed ei täytä niistä yhtäkään.
Kiitos. Ohjelmamme alkaa olla lopussa.
Jatkamme toisella kerralla. Kiitos, että olit ohjelmassamme -
kertomassa näkemyksiäsi.
Tahdon vielä sanoa, että Koraanista löytyy hieman tietoa Jeesuksesta.
Kannattaa lukea Raamattua. Sieltä löytyy todellinen Jeesus, -
Jumala, joka tuli ihmiseksi.
Älä usko pelkästään, mitä Koraanissa sanotaan Jeesuksesta.
Lue aidosta Jeesuksesta Raamatusta. Hän on ihmiseksi tullut Jumala.
Rukoilen, että jakso on ollut hyödyksi.
Lisätietoja saa ruudulla näkyvältä Internet-sivulta.
Lue Raamattua. Jos olet muslimi, tutustu siihen. Siunausta!
Suomennos: Marianne Tenetz